b'\n_START_ARTICLE_\nCan Badiella\n_START_SECTION_\nCreu de Can Badiella\n_START_PARAGRAPH_\nSegons Joaquim Verdaguer:_NEWLINE_"La Creu de can Badiella est\xc3\xa0 situada a 300 metres d\xe2\x80\x99aquesta masia, en el cam\xc3\xad que va des de la carretera de Montcada a Can Sabater del Torrent, en l\xe2\x80\x99encreuament que porta al mas._NEWLINE_La creu marcava els l\xc3\xadmits de les parr\xc3\xb2quies de Sant Pere i de Sant Juli\xc3\xa0 d\xe2\x80\x99Altura. Aquest l\xc3\xadmit venia marcat pel cam\xc3\xad de Sant Quirze del Vall\xc3\xa8s a Matadepera_NEWLINE_La creu de terme sobre un bassament triple d\xe2\x80\x99estructura circular. Dalt del fust un capitell ornamentat amb figures d\xe2\x80\x99\xc3\xa0ngels esculpides. A sobre una creu grega esculpida \xc2\xa0en pedra amb dues cares diferenciades: al frontis la imatge del Sant Crist i, al dors la de la Mare de D\xc3\xa9u i el nen._NEWLINE_La creu sembla l\xe2\x80\x99original i no est\xc3\xa0 estudiada. Probablement va passar desapercebuda durant el conflicte de la Guerra Civil o va ser amagada._NEWLINE_Quan es va produir l\xe2\x80\x99agregaci\xc3\xb3 del poble de Sant Pere a Terrassa i Sabadell la l\xc3\xadnia divis\xc3\xb2ria del cam\xc3\xad de Sant Quirze del Vall\xc3\xa8s a Matadepera, que separava la parr\xc3\xb2quia de Sant Pere amb la de Sant Juli\xc3\xa0 d\xe2\x80\x99altura, va ser despla\xc3\xa7ada cap l\xe2\x80\x99est, pel cam\xc3\xad que va de Sant Quirze a Sant Juli\xc3\xa0 d\xe2\x80\x99altura. Es per aix\xc3\xb2 que can Badiella i la creu de terme quedaren situades en el terme de Terrassa."'